Täna saates - Kas ISIS peletab moslemeid islamist eemale?
Radikaalid ajavad neid Päästja sülle.
Ja - vangide pered nõuavad, et Kongress Iraanile survet avaldaks.
Kui migrandid tulevad tööotsinguil USAsse,
nopivad jõugud nende lapsi. Üks julge kristlane vabastab neid.
KRISTLIKU MAAILMA UUDISED
Tere! Olen Wendy Griffith. George Thomas on tööreisil.
Terroriarmee ISIS peab end islami valvuriks.
Maad vallutades kiusab see taga teisi uske ja hävitab nende ajalugu.
Mõnede meelest teevad ekstremistid islamile kahju. Jätkab Dale Hurd.
Väidetavalt kasvab islam maailma suurimaks usundiks.
Kuid islam on kriisis. ISISe julmused Allahi nimel
ja Muhhamedi vägivaldse eeskuju järgimine
on pannud moslemid oma usundis kahtlema.
Misjonäride sõnul on rohkem moslemeid kristlusse pöördunud
pärast WTC rünnakuid, kui islami 1400-aastase ajaloo vältel.
Paljud varjavad oma pöördumist. Nad kardavad oma elu pärast.
Briti Pakistani taustaga tudeng hülgas islami,
kuna uuris kaua islamit ja veendus, et islam pole tõde.
Varjame tema isikut julgeolekukaalutlustel.
Kui keegi loobub islamist, siis pere hülgab ta.
Sõbrad hülgavad ta. Ta tapetakse või teda kiusatakse taga.
Sõbrad ütlesid: Lõpetame suhted, kuna põlgad prohvetit ja islamit.
Imra pole veel kristlane, kuid ta loeb Piiblit
ja peab kristlust islamist paremaks.
Mõned hakkavad ateistideks. Teised leiavad armastava Jumala.
Paljud pöörduvad ISISe tõttu.
Süüria taustaga pastor Rasho
on ristinud Rootsis üle saja endise moslemi.
Iga nädal kohtan vähemalt üht,
kes küsib kristluse ja Piibli kohta,
sest inimesed on väga vihased.
Nad on moslemid, kuid ei taha islamis jätkata.
Mõned moslemid Euroopas tunnevad, et ainsad valikud
on ateism ja radikaalne islam, kuid näevad kristluses lootust.
Nassim kolis lapsena moslemiriigist Saksamaale. Ta mõtles kunagi,
et kui Saksamaa on kristlik maa, siis kristlus on surnud, patune usk;
et alastiolek televisioonis ja vabaabielud johtuvad kristlusest.
Siis leidis Nassim tõelise kristluse.
Nüüd evangeliseerib ta moslemeid ja teisi.
Kui inimesed mõistavad, kes Jeesus on, nad armastavad
ja järgivad Jeesust veel rohkem. Kui moslemid mõistavad,
mis on Muhhamed, Koraan ja ajalugu, eemalduvad nad islamist.
Islam variseb kokku.
Maroko imaami poeg Rachid oli 15 aastat salaja kristlane.
Nüüd juhib ta araabiakeelset kristlikku saadet Julged Küsimused,
mis kutsub moslemeid oma usus kahtlema.
Paljud moslemid ütlevad: "Kui ISIS on islam, loobun islamist."
Mõned hakkavad ateistideks. Araabiamaades on suur ateismilaine.
On ka suur hulk neid, kes pöörduvad kristlusse.
Ma pole kunagi midagi sellist näinud.
Selline kriis on islamis uus.
Nassimi sõnul kasutab islam ära vaimset vaakumit
paljudes nõrkades kristlikes riikides.
Islami suurim jõud on kristlaste nõrkus.
Seda on nähtud Saksamaal, USAs ja kõigis lääneriikides.
Kuigi islam näib ähvardav, ütleb Rachid,
et kristlased ei pea islamit kartma. Ta usub, et see on suremas.
Islam ei ole Jumala kohtumõistu tööriist.
Uudised tekitavad inimestes hirmu,
kuid vägivaldki on märk kokkuvarisemisest.
Dale Hurd, CBN News
Julgustav lugu.
Iraagi armee võiks ISISe vastases võitluses õppust võtta Kurdi vägedelt.
Peshmerga salgad osalesid Süürias USA õhurünnakute toel
Kobane vabastamisel. Gary Lane külastas Kobanet.
Läksin CBN-i abitiimiga sõjast räsitud Kobanesse.
Nähtu vapustas meid.
Nagu näete, suured osad Kobanest on varemeis.
Lahingud on enamuse linnast maatasa teinud.
Rahvas tuleb vaikselt tagasi. 20% elanikest on naasnud.
Nii kohalejäänute kui lahingute eest põgenenute elu on raske.
Nii vee- kui elektrivõrk on hävinenud. Toitu on vähe.
Pered keedavad lõkkel ube ja riisi.
Mutasam Khoja põgenes sügisel koos naise ja kuue lapsega Türki,
kui ISIS Kobane lähedal nende kodukülla tungis.
Kaotasime kõik. Isegi kui saaksime oma külla naasta, pole seal midagi.
ISIS hävitas meie kodu ja võttis kõik.
Mutasam kolis Kobanesse venna juurde.
Nüüd on turvaline, kuid tööd ja kütust pole.
Meil pole raha toidu jaoks. Ma ei tea, kuidas hakkama saame.
Homne päev on küsimärgi all.
CBN-i katastroofiabi koos Barzani Fondiga Iraagi Kurdistanis
toimetas ühte Kobane pagaritöökotta hiljuti kolm veokitäit jahu.
70 tonnine koorem laeti suure innuga maha.
See on piirkonna ainus töötav omataoline pagaritöökoda.
Annetus tagab igale elanikule mitu leiba.
See kindlustas paljudele töökohad.
Kobane kurdide sõnul vajab linn rahvusvahelist abi.
Mustafa ütleb: "Türgile tuleb survet avaldada piiride avamiseks,
et elanikud Kobanesse pääseksid. Alles siis saab elu normaliseeruda."
Aga võitlus ISISe vastu? Mustafa soovitab Iraagil õppust võtta
Süüria kurdidelt, kes jäid Kobane eest võitlema.
Tõime end ohvriks.
Trotsisime ISISt nii kobanelaste kui kõigi teiste eest.
Kui oleksime põgenenud, oleks nad meile järele tulnud.
ISIS tekitab paljudes viha ja vastikust.
Hävingus süüdistatakse sõjakat islamit.
Mõned tahavad islamist loobuda.
Paljud tahavad kuulda Jumala armastuse ja kristluse kohta.
CBN-i abitöötajad palvetasid nendega
ja jagasid digipleiereid kurdikeelse Piibliga.
Viletsusest hoolimata on enamik Kobane kurdidest sõbarlikud.
Tere, Ameerika!
Nad on optimistlikud ja valmis oma linna kaitsma.
ISIS ei suuda siia jääda, sest iga kobanelane võitleb vastu.
Mutasami sõnul vajavad kobanelased välismaist toiduabi
ja toetust ülesehitustööks. Ta palub ka palvetoetust.
Hävingut on võimatu kirjeldada. Seda võib näha teleriekraanilt.
Pildid peaksid kristlasi palvetama õhutama.
Pildid räägivad kurjusest, mis Süüria linna tabas
ja vastupidanute raskustest.
Gary Lane, Kobane, Süüria
Iraan jätkab kristlaste rõhumist riigis.
Nende perede väitel on neil kõrini.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Iraan jätkab kristlaste karmi kohtlemist.
Pastor Fathi kaebust ei rahuldatud ja talle määrati 74 piitsahoopi
ning karistuseks üks lisaaasta. Fathi vahistati 2010. a,
kui kodukogudustes haarang toimus.
Ta mõisteti süüdi rahvusliku julgeoleku ohustamises
Iraani vanglates on ca 90 kristlast.
Pered palusid Kongressilt abi vangide vabastamiseks.
Vangistatute seas on reporter, endine mereväelane ja pastor.
Jätkab Paul Strand.
USA pastori Saeed Abedini naise sõnul
peaks tuumaleppe tingimuseks kehtestama vangide vabastamise.
Nemad peavad lepingut uurima ja nad otsustavad välispoliitika üle.
Iraan peab neile vastust andma.
Mõnede meelest ei peaks vange tähtsa tuumaleppega segama.
Pered küsivad: Mis on tähtsam vangide elust ja vabadusest?
Naghmeh Abedini palvetas oma toetajatega.
Mõned osutasid toetust rõivastudes oranži.
Seejärel ta tunnistas.
Loodan, et nad näevad meie isiklikku kannatust
ja märkavad, et meie usk Jeesusesse
annab meile neil rasketel aegadel jõudu ja rahu.
Seadusandjad kuulasid nelja vangi omakseid.
Pr Abedini, teie tunnistus Jeesusest liigutas mind väga.
Mõnedel oma elu pimedamatel hetkedel,
kui arvasin, et keegi mind ei aita, siis Tema aitas.
Kongress oli valmis tegutsema.
Iraan peab need ameeriklased vabastama,
kui seda lepingut tahab.
Omaksed, nagu Amiri õde Sarah, rääkisid aastaid kestnud õudustest.
Endine merejalaväelane vangistati Iraanis süüdistatuna spionaažis
ja "jumalavastases sõjas".
Vend kirjeldab olukorda öeldes: "Olen sada korda surnud."
Pered on piiri peale aetud.
Naghmeh pöördus minu poole 30 tundi pärast vahistamist.
Tiffani Barrans töötab USA Õigus- ja Seaduskeskses.
Ta sõbrunes Naghmega.
Kui kohtusime, olid lapsed väiksed. Nüüd ulatuvad nad talle õlgadeni.
Isa on pool nende elust ära olnud.
See on kogu perele raske.
Iraanilt nõutakse vangide ja perede piinamise lõpetamist.
Valge Maja ja Senat peavad ühemõtteliselt kuulutama,
et lepingut ei tule, kui Iraan vange ei vabasta.
Paul Strand, Kapitoolium
Kaht pastorit ähvardab Sudaanis usu tõttu surmanuhtlus.
Muuhulgas süüdistatakse neid islami solvamises.
George Thomas vestles nendega.
Yat Michael vangistati jaanuaris, süüdistatuna spionaažis.
Ülekuulamisel küsiti, miks ma jutlustan.
Ütlesin, et see on mu kutsumus. Olen pastor, pean Sõna kuulutama.
Nende väitel oli mul varjatud kavatsusi.
Eitasin seda. Nad väitsid, et olen spioon.
Nii nad ütlesid.
Tervikintervjuud võib kuulata
meie kodulehel Global Lane'i blogis.
Keenias on suletud pea sada avalikku kooli,
kuna üle 2000 kristlasest õpetaja on terrorirünnakute kartuses kodus.
Somaalia terroristid tapsid aprillis 148 kristlasest kolledžitudengit.
Moslemienamusega piirkonna haridus lasub kristlike õpetajate õlgadel.
Sulgemisohus on veel 500 kooli.
USAs püüab üks mees jõukude vägivalda peatada.
Ta muudab kultuuri üks elu korraga.
CBN-i õpetuses "The Transforming Word"
lindistas Pat Robertson tervenduskirjakohti.
"Kõik, mis mu sees on, kiitku Issandat!
Ma ei unusta ainsatki tema heategu!
Ta annab andeks kõik mu ülekohtu, tema parandab kõik mu tõved.
Mu iga saab uueks nagu kotkal."
Pat Robertsoni uus DVD ja CD
"The Transforming Word" - Tervenemiskirjakohad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Süüdistused korrumpeerunud valitsuse vastu
on Guatemalas proteste tekitanud.
Asepresident lahkus ametist. Lahkuma sunnitakse ka presidenti.
500 evangeeliumikristlast palvetas armu, leppimise ja õigluse eest.
Usume, et kristlased peaksid nähtavalt meelt avaldama.
Elame siin riigis.
Kohtume vägivallaga. On röövimisi ja riisumisi.
Kuid meil on võimas relv - palve.
40% guatemalalastest on evangeelsed kristlased.
USAs kasvab jõukude vägivald
ja levib kesklinnadest äärelinnadesse ja maale.
Mõned Washingtoni osariigis näevad selles võimalust.
Caitlin Burke selgitab.
Minu meelest on suurepärane vanglates käia.
Minu parimad teoloogilised vestlused on toimunud vanglas.
Nad ei vasta kiriklike rumalustega, vaid räägivad tänavakeeles.
Nad on ausad.
Vanglapastor Chris Hoke leidis siiruse, mis koguduses puudub.
Lapsena küllastati mind kaana keelega. Olin ülistusjuht.
Tahtsin tunda Jeesust konkreetselt, mitte üksnes sellest laulda.
Ta leidis, mida otsis, paadunud jõugukurjategijais.
On raske kujutleda jõuke idüllilises Skagit Valleys.
Jõuke võib olla kõikjal.
1990. aastate alguses hakkas kuritegevus muutuma.
Esines rohkem vägivallakuritegusid, nagu ründamist ja tulistamisi.
Skagiti maakonna kaudu kulgeb Mehhikost Kanadasse I-5 maantee.
Mõned püüavad jõuguelu maha jätta, ja kolivad siia.
Teised püüavad levitada tegevust piirkondadesse, kus neid ei tunta.
Hooajatöölised jäävad tihti piirkonda elama.
Nende lastel on probleeme kohanemisega.
Esineb rassismi. Mind pilgati.
See ajas mind jõugu rüppe.
Jose Carcia oli alles 8-aastane,
kui ühe lääneranniku vägivaldseima jõuguga kampa lõi.
Tema hüüdnimeks oli "Neaners", mis tähendab jõuguslängis beebit.
Ta sattus kuritegevusse. 20 aastat 25st oli ta vanglas.
Naasin kohe süümepiinadeta samade kuritegude juurde.
Mind peeti südametuks.
Jõuguliikmete evangeliseerimine võib hirmutav tunduda.
Neil kadunud lambail on unikaalne võime Karjase häält kuulda.
Nad mõistavad Jeesuse meetodeid.
Jeesus kutsus oma jüngrid perifeerse Galilea rahva seast.
Jõuke tõmbavad ligi alatähtsustatuid ja üksildasi.
Endised jõuguliikmed teavad, kust üksildasi ja katkisi leida.
Nad tutvustasid mind nendega.
Kas jõuguliikmed hirmutasid sind. - Ei.
Armastan neid. Palvetasime ja nad puistasid südant.
Sellist sõprust olengi otsinud.
Chris ja Neaners vahetasid sadu kirju, kui Neaners vanglas oli.
Ta kirjutas sellest, kuidas ta üksikkongis Issanda poole sirutus.
Küsisin: "See kõik on metsas. Miks sa teed seda mulle?"
Ma ei mõistnud, et ehitasin Jumalaga suhet.
Ta vaatas läbi mu kõva kesta otse südamesse.
Ta nägi väikest poissi, kes igatses Tema armastust.
Kui tema süda muutuma hakkas, palus ta,
et tema tütre kord kaasa võtaksin.
Pika paberisõja järel tõi Chris 5-aastase Adelita isaga kohtua.
Sõprus ja ohverdamine oli Neanersi jaoks läbimurre.
Ta ütles, et nuttis esmakordselt 15 aasta jooksul.
Chris kirjutab oma raamatus: "Neanersi murdis kurjuse asemel arm.
Paulus ütleb oma vanglakirjas,
et Jumala headus ajab meelt parandama."
Neaners vabanes vanglast loodetavasti viimast korda.
Ta on kihlatud ja tal on kaks tütart.
Ma polnud tütarde elus kohal. Mul pole kunagi isa olnud.
Olen alati tahtnud isa olla.
Mõtlesin, et olen kogu elu kas jõugus või vanglas.
Ma ei uskunud, et elu võib nii hea olla.
Jõukude tegevus on Skagit Valleys vähenenud
riigi keskmisest madalamale.
Politsei sõnul on see tänu heale koostööle.
Neanersi sarnased lood julgustavad.
Kui mõni jõugujuht või tippliige
otsustab jõugust lahkuda,
on see jõukude subkultuurile jõuline sõnum.
On raske panna kedagi Jumalasse uskuma.
Püüan eeskujuks olla. "Tahan seda, mis tol sellil on."
Püüan oma eluga lootust tuua.
Caitlin Burke, Mt. Vernon, Washington
CBN-i "The Transforming Word - Tervenemiskirjakohad"
on Pat Robertsoni uus DVD- ja CD-õpetussari.
Õpetan Kuningriigi printsiipe, mida Jumal mulle näidanud on.
Sari õpetab, kuidas Jumala Sõna võib elu muuta,
kuidas kogeda Jumala imelist Kuningriiki
ja kui väeline on kuulutada piiblisalme oma ja lähedaste elude üle.
Olen lindistanud valiku kirjakohti,
mida võid kuulata, pähe õppida ja valjult kuulutada,
et oma elus Jumala muutvat väge näha.
Pat Robertson lindistas tervenduskirjakohti.
"Issand, mu Jumal, ma kisendasin su poole
ja sa tegid mu terveks." Ps 30:2
Telli juba täna.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Kuumalaine on tapnud Indias juba üle 2300 inimese.
See on maailma senise ajaloo tapvuselt viies kuumalaine.
CBN-i katastroofiabi viib vett. Jäktab Dale Hurd.
50 kuumakraadi ja vihmapuudus
on tekitanud tuhandeis India külades veeprobleemi
ning veepuudusest ja rabandustest johtuvaid surmajuhtumeid.
Statistikat hakati tegema 19. saj lõpul ja see suvi on kuumim.
Inimesed tegid kõike, et piisavalt vedelikku saada.
Paljud jätkavad tööd vabas õhus, kuigi teavad riske.
Suurim oht varitseb põllumehi, ehitajaid ja vaeseid, eriti vanureid.
Tööline ütleb: "Tööd tuleb teha. Olen vaene. Mul on lapsed."
Tänavakaubitseja: "Raske on, aga mis teha. Lapsed tuleb toita."
CBN-i liikuvad veejagamislaagrid on jaganud 110 000 liitrit vett
enimkannatanud piirkondadele.
CBN India on rajanud küladesse kliinikuid.
Vett tuleb vaid kord 2-3 nädala kohta, nii et raske on.
Vesi on must ja seda ei saa juua.
Peame kaugelt vett tooma. Oleme teie abi eest tänulikud.
Tavaliselt jahutavad Indiat sel aastaajal mussoonvihmad.
AccuWeatheri ilmateenistus hoiatab kuumuse jätkumise eest.
Dale Hurd, CBN News
Lisainfot Operatsiooni Õnnistus töö toetamise kohta
leiab aadressilt ob.org.
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri